钦定古今图书集成/明伦汇编/氏族典/第059卷 > 徐鏊
## 钦定古今图书集成/明伦汇编/氏族典/第059卷 > 徐鏊

按《明外史夏良胜传》：“徐鏊，嘉定人，本高氏子。少孤，依
舅京师，冒徐姓，从其业为医，供事内殿，建言谪戍乌
撒。世宗即位，召还，寻擢御医。年七十，求致仕，尚书李
默疏留之。历六年，考诣礼部，值同县徐学谟为郎中，
引见尚书吴山。山阅牍，有谏南巡事，瞿然曰：‘此武庙
时徐先生耶’？两侍郎嫌其老，学谟抗声曰：‘鏊虽老，然
少与舒状元同患难，为可敬耳’。”又久之，始迁院判。自引归，卒，年八十三。